མདོར་ན།བོད་ཀྱི་ཚེ་ཐར་རིག་གནས་དེ་ནི་རྒྱབ་ལྗོངས་མི་འདྲ་བའི་རིག་གནས་གཉིས་སྟེ།བོད་ཀྱི་གདོད་མའི་ཆོས་ལུགས་སམ་བོད་མིའི་བླ་ཡི་བསམ་བློ་ལས་བོད་དུ་སྲོག་ཆགས་ཀྱི་ཚེ་བླུ་བའི་རིག་གནས་སྣང་ཚུལ་ཞིག་བྱུང་ལ།དེ་རྗེས་སངས་རྒྱས་ཆོས་ལུགས་བོད་དུ་རྒྱ་ཆེར་དར་བ་དང་བསྟུན་ནས།ཚེ་བླུའི་རིག་གནས་ཀྱི་རྣམ་པ་དེ་ཡང་རིམ་གྱིས་ཚེ་སྲོག་ལ་འདྲ་མཉམ་དུ་ལྟ་བ་དང་།ཚེ་སྲོག་གཅེས་སྤྲས་དེ་བརྗོད་གཞིར་གྱུར་བའི་སངས་རྒྱས་ཆོས་ལུགས་ཀྱི་གཙོ་རྒྱུགས་བསམ་བློའི་ཕྱོགས་སུ་འགྱུར་ལྡོག་བྱུང་བའི་དམངས་སྲོག་རིག་གནས་ཤིག་སྟེ།དེ་གཉིས་ནི་ངོ་བོ་གཅིག་ལ་ལྡོག་པ་ཐ་དད་པའི་རིག་གནས་ཀྱི་སྣང་ཚུལ་ཞིག་གམ།བོད་རང་ས་རང་ཡུལ་གྱི་ཁྱད་ཆོས་མངའ་བའི་རིག་གནས་ཀྱི་རྣམ་པ་ཞིག་ཏུ་འཕོས་པ་ཡིན་པར་སྙམ་མོ།